Д О Г О В О Р
за извършване на финансово-счетоводна услуга

Днес, 1.12.2011 г., в гр. София се сключи настоящият договор между:
Фирма “БОЕЛ КОНТРОЛ” ЕООД , представлявана от Павел Венциславов Владимиров – управител, със седалище и адрес на управление – гр.София, ул.“Никола Воиновски”№ 67, БУЛСТАТ: 175445894, IBAN : BG2539PRCB92301020771529 – ПроКредит Банк АД, наричана по-нататък в договора за краткост ИЗПЪЛНИТЕЛ,               от една страна
и фирма “УЕБ  СТУДИО” ООД , представлявана от Веселин Бойков Кенашков  – управител, със седалище и адрес на управление – гр.София, ул Розова Долина №17А ; БУЛСТАТ: 175323239, наричана по-нататък за краткост  ВЪЗЛОЖИТЕЛ, от друга страна.

СТРАНИТЕ СЕ СПОРАЗУМЯХА ЗА СЛЕДНОТО:

I. ПРЕДМЕТ НА ДОГОВОРА

Чл. 1. ИЗПЪЛНИТЕЛЯТ се задължава да извърши счетоводно обработване  на документите на ВЪЗЛОЖИТЕЛЯ за 2011г и 2012., да приключи отчетния период-2011-2012г., да изготви годишните счетоводни отчети и приложенията към тях. в съответствие със Закона за счетоводството, Националните счетоводни стандарти и националното законодателство.

II. ЦЕНА И НАЧИН НА ПЛАЩАНЕ

Чл. 2. Цената на извършената услуга се определя в размер на: 160лв. месечно 

Чл. 3. Плащането се извършва в брой или с платежно нареждане.


III. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 4. ИЗПЪЛНИТЕЛЯТ се задължава:
1. Да изпълни видовете и количествата работа предмет на настоящия договор, съгласно изискванията и нормативните документи.
1. Да не разпространява сведения, представляващи фирмена тайна и имащи конфиденциален характер за ВЪЗЛОЖИТЕЛЯ или негови контрагенти, станали му известни по повод на възложената му работа и нейното изпълнение до 5 години след прекратяване на взаимоотношенията си.
1. Да извърши добросъвестно, задълбочено и безпристрастно възложената работа.
Чл. 5. ИЗПЪЛНИТЕЛЯТ има право:
1. Да определи мястото на извършване на услугите.
1. Да изисква от ВЪЗЛОЖИТЕЛЯ всички необходими счетоводни и други документи, свързани с определената дейност, предмет на договора.
1. Да приема от ВЪЗЛОЖИТЕЛЯ документите му по опис подписан надлежно от двете страни.
1. Да предава на ВЪЗЛОЖИТЕЛЯ документите по същия опис след тяхното 
обработване, като за целта състави предварителен протокол.

IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 6. ВЪЗЛОЖИТЕЛЯТ се задължава:
1. Да предаде на ИЗПЪЛНИТЕЛЯ всички необходими документи за извършване на възложената работа.
1. Да подпише опис – предварителен протокол за вида и количеството на предадените документи.
1. Да осигури на ИЗПЪЛНИТЕЛЯ достъп до всички необходими банкови и счетоводни документи, както и други такива свързани с характера на извършваната услуга.
1. Да заплати уговорената по настоящия договор цена на услугата в цитираните по-горе срокове.
Чл. 7. Права на ВЪЗЛОЖИТЕЛЯ:
1. Да прекрати действието на настоящия договор след отправяне на писмено предизвестие в 30-дневен срок.

V. ДРУГИ УСЛОВИЯ

Чл. 8. При неспазване клаузите на настоящия договор ИЗПЪЛНИТЕЛЯТ има право да прекрати действието на същия, като за целта отправи писмено предизвестие в 30-дневен срок.
Чл. 9. При неспазване на сроковете по заплащането на договорената цена от страна на ВЪЗЛОЖИТЕЛЯ на ИЗПЪЛНИТЕЛЯ се дължи лихва в размер на основния лихвен процент за всеки просрочен ден върху неизплатената сума.
Чл. 10. ИЗПЪЛНИТЕЛЯТ не носи отговорност в случаите, когато за ВЪЗЛОЖИТЕЛЯ са настъпили вреди в резултат на непредставени на ИЗПЪЛНИТЕЛЯ документи.
Чл. 11. Страните разрешават въпросите, възникващи по прилагането на договора по споразумение, когато това се окаже невъзможно по реда на Гражданско-процесуалния кодекс.
Чл. 12. За всички неуредени по този договор допълнително възникнали спорове се прилагат разпоредбите на Закона за задълженията и договорите и действащите нормативни актове по време на сключване и изпълнение.

Настоящият договор се състави в два еднообразни екземпляра – по един за всяка от договарящите се страни. Същият е в сила до 31.12.2012 г. 





ВЪЗЛОЖИТЕЛ:…………………….                         ИЗПЪЛНИТЕЛ:…………………………

